সংস্কার
সংস্কার (সংস্কৃত: संस्कार), ভারতীয় দর্শন ও ভারতীয় ধর্মে, সংস্কার হলো মনস্তাত্ত্বিক ছাপ। হিন্দু দর্শনে, এটি কর্ম তত্ত্বের বিকাশের ভিত্তি। বৌদ্ধধর্মে, সংস্কার  শব্দটি "মানসিক গঠন", "ইচ্ছা" এবং অন্যান্য অনেক ধারণাকে বর্ণনা করতে ব্যবহৃত হয়; পালি ভাষায় এটাকে সণখার (सङ्खार) বলা হয়। ভারতীয় দর্শন অনুসারে, একজন ব্যক্তির প্রতিটি কাজ, অভিপ্রায় বা প্রস্তুতি ব্যক্তির মনের গভীর গঠনে সংস্কার (ছাপ, প্রভাব) রেখে যায়। ছাপগুলি সেই ব্যক্তির ভবিষ্যতে, লুকানো প্রত্যাশা, পরিস্থিতি বা স্ব-মূল্যের অবচেতন অনুভূতির আকারে স্বেচ্ছাকৃত ফলপ্রসূর জন্য অপেক্ষা করে। সংস্কার  প্রবণতা, কর্মপ্রবণতা, অন্তঃস্থ ছাপ, অভ্যাসগত ক্ষমতা বা সহজাত স্বভাব হিসেবে প্রকাশ পায়। প্রাচীন ভারতীয় গ্রন্থে, সংস্কার তত্ত্ব ব্যাখ্যা করে যে মানুষ কীভাবে ও কেন জিনিসগুলি মনে রাখে এবং স্মৃতি মানুষের দুঃখ, সুখ ও তৃপ্তির উপর প্রভাব ফেলে।